Előrehaladás jelentése BPE Honlapra

A VEKOP-8.1.2.-16-2017-00001 projekt keretében a 2021. december 31-ig elért eredmények:

Megvalósultak a szakmai megvalósításhoz szükséges személyi és tárgyi feltételek. Megrendezésre került a nyitókonferencia, illetve 2 db stakeholder fórum az együttműködő szolgáltató partnerekkel, illetve munkáltatókkal.

Budapesten 6 helyszínén fogadjuk az ügyfeleket. A programban résztvevők száma 3608 fő, sikeresen befejezők 2668 fő, ebből munkaerőpiacon elhelyezkedők 876 fő.

3342 db mentori tanácsadást nyújtottak a programban dolgozó tanácsadó kollegák, emellett 2133 személyre szóló álláskiajánlás történt meg. 1135 esetben pedig mindezeket kiegészítve Pályaorientációs és Pszichológiai szolgáltatásban vettek részt az ide érkezők.

Az egyéni szolgáltatásokon túl csoportos szolgáltatás keretében segítettük ügyfeleinket. A program keretében Munkaerő-piaci reintegráló, Újraorientáló, Kulcsképességeket és kulcskompetenciákat fejlesztő és Pályamódosító tréningeket tartunk. Az együttgondolkodás során a kommunikáció, kooperáció, konfliktuskezelés, döntés és kreativitás képességeivel is foglalkoznak a résztvevők. Ezeken az alkalmakon több mint 290 ügyfél vett már részt.

A programba kerülő munkáltatókkal folyamatos a munkakapcsolat. Figyelemmel kisérjük és számon tartjuk a munkaerőpiacon megjelenő lehetőségeket, hogy így gyorsabbá váljon a munkaerő-kereslet és - kínálat egymásra találása. Naprakész adatbázist tartunk fent, melynek részleteivel pontos képet kaphatunk a munkakörhöz szükséges elvárásokról, így az ügyfél igényeihez viszonyulva a lehető leggyorsabban és pontosabban lehet a személyre szabott állást megajánlani. A projekt 1643 munkaerőigénnyel kapcsolatban végzett toborzást együttműködő munkáltatók részére, és mindezeket több, mint 8800 esetben ki is ajánlotta ügyfeleink számára.

A Projekt az ügyfél toborzásban együttműködik a BFKH Foglalkoztatási Osztályaival, kerületi Családsegítőkkel és civil szervezetekkel is.

Az ügyfél-elégedettség mérés szerint a szolgáltatásokat igénybe vevő ügyfelek elégedettek voltak a szolgáltatások színvonalával, a szakemberek szakmai felkészültségével és a támogatással, amit nyújtottunk.